CELEX: 62010CA0007
Language: sk
Date: 2012-03-29 00:00:00
Title: Spojené veci C-7/10 a C-9/10: Rozsudok Súdneho dvora (prvá komora) z  29. marca 2012 (návrh na začatie prejudiciálneho konania, ktorý podal Raad van State — Holandsko) — Staatssecretaris van Justitie/Tayfun Kahveci (C-7/10), Osman Inan (C-9/10) (Dohoda o pridružení EHS—Turecko — Právo na pobyt — Rodinní príslušníci naturalizovaného tureckého pracovníka — Zachovanie tureckého štátneho občianstva — Dátum udelenia štátneho občianstva)

26.5.2012   
            
            
               SK
            
            
               Úradný vestník Európskej únie
            
            
               C 151/3
            
         Rozsudok Súdneho dvora (prvá komora) z 29. marca 2012 (návrh na začatie prejudiciálneho konania, ktorý podal Raad van State — Holandsko) — Staatssecretaris van Justitie/Tayfun Kahveci (C-7/10), Osman Inan (C-9/10)
   (Spojené veci C-7/10 a C-9/10) (1)
   
   (Dohoda o pridružení EHS—Turecko - Právo na pobyt - Rodinní príslušníci naturalizovaného tureckého pracovníka - Zachovanie tureckého štátneho občianstva - Dátum udelenia štátneho občianstva)
   2012/C 151/04
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Odvolateľ: Staatssecretaris van Justitie
   
      Odporcovia: Tayfun Kahveci (C-7/10), Osman Inan (C-9/10)
   
      Predmet veci
   
   Návrhy na začatie prejudiciálneho konania — Raad van State — Výklad článku 7 rozhodnutia č. 1/80 o rozvoji asociácie prijatého 19. septembra 1980 Asociačnou radou zriadenou Dohodou o pridružení medzi Európskym hospodárskym spoločenstvom a Tureckom — Právo na pobyt rodinných príslušníkov tureckého pracovníka, ktorý patrí do legálneho trhu práce v členskom štáte — Rodinní príslušníci naturalizovaného tureckého pracovníka, ktorý si ale ponechal svoje turecké štátne občianstvo — Dátum udelenia štátneho občianstva
   
      Výrok rozsudku
   
   Článok 7 rozhodnutia č. 1/80 z 19. septembra 1980 o rozvoji asociácie, prijatého asociačnou radou zriadenou Asociačnou dohodou medzi Európskym hospodárskym spoločenstvom a Tureckom, sa má vykladať tak, že rodinní príslušníci tureckého pracovníka, ktorý patrí do legálneho trhu práce v členskom štáte, sa môžu stále odvolávať na toto ustanovenie, ak tento pracovník nadobudol štátne občianstvo hostiteľského členského štátu a ponechal si aj turecké štátne občianstvo.
   
      (1)  Ú. v. EÚ C 63, 13.3.2010.